Publication: Magyar Közlöny
Issue: MK-2011-31 (Year: 2011, Number: 31)
Era: contemporary
Section: A földhasználati nyilvántartás részletes szabályairól szóló 184/1999. (XII. 13.) Korm. rendelet (a továbbiakban: Korm.r.)
Paragraph Index: 535

A földhasználati nyilvántartás részletes szabályairól szóló 184/1999. (XII. 13.) Korm. rendelet (a továbbiakban: Korm.r.) ennek alapján 19. és 20. §-ában rendelkezett a bejelentés elmulasztása esetén kiszabható bírságról és annak eljárásáról. A Korm.r.-nek a 195/2000. (XI. 24.) Kormányrendelettel történõ módosítása a bírság kiszabásának mértéke tekintetében vezetett be majorizálást, továbbra is abból kiindulva, hogy a bejelentés elmulasztása bírsággal sújtandó, ugyanakkor kedvezményben részesíti azt, aki mulasztását maga felfedezi és minél rövidebb idõn belül pótolja a bejelentést. Így a Korm.r. 19. §-a (4) és (5) bekezdéssel egészült ki. Az Ftv. és az említett kormányrendeletek elfogadásuk évébõl is kitûnõen EU tagságunk elõtt – de már az EU-társulás alatt – születtek, és az agrárrendtartást tudatosan az EU-csatlakozás szempontjaira figyelemmel alakították. (Ezekben az EU-csatlakozást megelõzõ években egy EU SAPARD politika érintett bennünket, ebbõl mentünk át a csatlakozás után a SAPS-ba, illetve az SPS-átlépés elvi lehetõsége nyílott meg.) A bejelentési rendszer „élesítésének” a másik oka egyébként az elmúlt évtizedben a magyar földnek az ún. zsebszerzõdések révén idegen kézre játszása elleni állami eszközrendszer kiszélesítésének politikája volt. Tehát a bejelentési kötelezettség régóta élõ szabályának ismertségére és bevált voltára figyelemmel döntött úgy az FVMr.-t megalkotó miniszter, hogy amikor a földhasználati nyilvántartás részletes szabályairól szóló 356/2007.

Source: https://magyarkozlony.hu/hivatalos-lapok/7fe731870d6a2d02a984ba5b1f853888644489f7/dokumentumok/297616ed1c8d6d8f71a718af83c799057586c951/letoltes